Om iPhoto
Velkommen til iPhoto 1.1, det kraftfulde program, som du kan bruge til at holde styr på og dele dine digitale fotografier. Du kan overføre fotografier til iPhoto fra et digitalt kamera og derefter vise, sortere og udveksle dem med familie og venner. iPhoto 1.1 tilbyder endnu flere kraftfulde måder at administrere arkiver på, forbedret redigering, adgang til fotoarkivoplysninger og nye måder at dele fotografier på.

Nyheder i iPhoto 1.1
Med iPhoto kan du

• sende fotografier med e-post fra Apple Mail
• forbedre fotografiers udseende ved at justere lysstyrke og kontrast
• indsamle og se oplysninger om billede og kamera for hvert fotografi (EXIF-data) 
• automatisk oprette album ved at trække en mappe med fotografier over på fotobibliotekets liste
• importer direkte fra Photo-CD eller billede-CD
• importere en gruppe fotografier som separate filmruller ved at trække en mappe med undermapper ind i området, hvor fotografierne vises
• vælge skrivebordsbillede fra iPhoto
• vælge et lysbilledeshow fra iPhoto til brug som skærmskåner

I iPhoto-hjælp kan du se en komplet liste over de nye muligheder og forbedringer i
iPhoto 1.1. iPhoto-hjælp findes på Hjælpemenuen i iPhoto.

Systemkrav
iPhoto 1.1 kræver Mac OS X version 10.1.2 ellere en nyere version.

Sørg for, at du har den seneste version af Mac OS X. Vælg Systemindstillinger på Apple-menuen, og klik på Softwareopdatering. Klik på Opdater nu for at hente opdateringer til systemet. Når du har installeret en opdatering, er det en god ide at klikke på Opdater nu igen for at sikre, at du har hentet alle tilgængelige opdateringer.

iPhoto kræver en Macintosh med indbyggede USB-porte, en 400 MHz G3- eller en bedre processor. Man opnår den bedste ydeevne med 256 MB RAM.

På iPhoto-webstedet på adressen www.apple.com/dk/iphoto kan du se en liste over printere og digitale kameraer, der kan bruges sammen med iPhoto.

Bestilling af bøger og aftryk kan kun ske i USA og Canada og kræver en engelsksproget version af iPhoto.

Installere iPhoto
Hvis du tidligere har installeret iPhoto, vil fotobiblioteket blive opdateret til et nyt format, der ikke er kompatibelt med iPhoto 1.0, når iPhoto 1.1 afvikles. Det anbefales, at du tager en sikkerhedskopi af mappen iPhoto Library, som ligger i mappen Pictures. 

Hvis der vises en besked om, at du ikke har de nødvendige tilladelser, skal du klikke på låsesymbolet i installeringsprogrammet og skrive administratorens navn og adgangskode. Administratorens navn findes i vinduet Brugere i Systemindstillinger. Der findes flere oplysninger i Mac-hjælp på menuen Hjælp.

Flere oplysninger
Hvis du får brug for hjælp til at bruge iPhoto, kan du åbne programmet og vælge iPhoto-hjælp på Hjælpemenuen.

Se også iPhoto-webstedet på adressen www.apple.com/dk/iphoto

En bemærkning om ophavsret
Programmet kan benyttes til reproduktion af materialer. Du har kun licens til at reproducere materiale, der ikke er beskyttet af ophavsrettigheder, materiale, som du selv har ophavsret til eller materiale, som du er blevet bedt om at reproducere. Hvis du er usikker på, om du har ret til at kopiere noget materiale, bør du søge juridisk assistance

© 2002 Apple Computer, Inc. Alle rettigheder forbeholdes. Apple, Apple-logoet, Macintosh og Mac er varemærker tilhørende Apple Computer, Inc. og registreret i USA og andre lande. iPhoto er et varemærke tilhørende Apple Computer, Inc.

22. april 2002